text: Forbud mod elefantoverhalinger
  22 november 2010 kl. 08.37
  Lastbiler må fra 1. december ikke længere overhale på motorvejen mellem Skærup og Stilling Nord.
  Strækningen indgår i Vejdirektoratets "serviceeftersyn" af strækninger med overhalingsforbud for tunge køretøjer.
  Transportminister Hans Christian Schmidt (V) vil inddrage nye strækninger som et forsøg, der løber over et år.
  I forvejen er der forbud mod de såkaldte elefantoverhalinger på 220 kilometer af motorvejsnettet.
  Forbuddene skal fremme trafiksikkerheden og fremkommeligheden på motorvejene.
  